MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 15009/07.03.2023

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul :

# RAPORT DE SPECIALITATE

la proiectul de hotărâre pentru modificarea și completarea HCL 29/26.01.2023

 Prin Hotărârea Consiliului Local al municipiului Satu Mare nr.161/27.06.2013, clădirile necesare desfășurării procesului de învățământ împreună cu terenul aferent acestora au fost date în administrarea unităților de învățământ preuniversitar de stat. De la data aprobării, această hotărâre a suferit o serie de modificări și completări în ceea ce privește Anexa nr.1, ultima modificare fiind aprobată prin Hotărârea Consiliului Local al municipiului Satu Mare nr. 29/26.01.2023.

  În conformitate cu prevederile art. 300 alin (3) din Codul administrativ aprobat prin OUG nr. 59/2019, cu modificările și completările ulterioare: ”dreptul de administrare se înscrie în cartea funciară de către titularul acestui drept”. Având în vedere faptul că în anexa care este aprobată în momentul de față nu era specificat numărul cărții funciare pentru fiecare imobil dat în administrare, se impune completarea acesteia în acest sens.

 La Grădinița cu program prelungit ”Draga Mea” imobil în care își desfășoară activitatea și Creșa ”Harap Alb” s-a strecurat o eroare materială în ce privește suprafața care este utilizată de către fiecare unitate, drept urmare se impune corectarea acesteia.

 Totodată în cuprinsul anexei anumite poziții au suferit modificări în vederea corelării datelor cu datele cuprinse în extrasele de carte funciară.

 Pentru unitățile de învățământ care înca nu sunt notate în carea funciară vom efectua demersurile de identificare a unor soluții pentru întabularea acestora și ulterior vom modifica anexa în acet sens.

 Luând în considerare cele prezentate mai sus şi ţinând cont de prevederile art. 129 alin. (2) lit. c) din OUG nr. 57/2019 privind Codul administrativ, potrivit căruia Consiliul local are atribuţii în administrarea domeniului public și privat al municipiului, înaintăm prezentul proiect de hotărâre consiliului local cu propunere de aprobare.

 Şef serviciu,

 Mihaela Faur

Faur Mihaela/2ex